
**SOCIAL- OG BOLIGSTYRELSENS VIDENSCENTER SISO**

Drejebog til rammesætning

– chefgruppen

**Formål:**

At sikre overblik over de elementer, som cheferne med fordel kan forholde sig til i starten af processen med henblik på at komme godt i mål med et revideret beredskab, der er kendt og anvendt i organisationen.

**Deltagerkreds:**

Den samlede chefgruppe inden for kommunens børne- og ungeområde.

Spørgsmålene i drejebogen kan anvendes, uanset om chefgruppen vælger en kort proces (med et enkelt chefmøde) eller en mere omfattende proces med involvering af ledere og/eller medarbejdere.

|  |  |  |
| --- | --- | --- |
| **Aktivitet** | **Sådan gøres det** | **Husk** |
| **Trin 1**  15 minutter |  |  |
| Hvad skal vi?  5 minutter | Facilitator indleder med at præsentere formålet med chefmødet; rammesætning af processen for revidering af beredskabet. |  |
| Kort om baggrund  10 minutter | Kort oplæg om det eksisterende beredskab, evt. historik:   * Hvordan er der arbejdet med det? * Hvem har skrevet det? * Har det været anvendt? * Har der været udfordringer? |  |
| **Trin 2**  45 minutter |  |  |
| Målgruppe  20 minutter | Drøft målgruppen, herunder hvordan I ønsker, at beredskabet skal anvendes? Tag fx udgangspunkt i nedenstående spørgsmål:   * Hvem skal bruge det kommende beredskab? * Forventes det, at alle medarbejdere på børne- og ungeområdet kender og anvender beredskabet? * Forventes det, at lederne kender beredskabet, og at medarbejderne kan spørge dem? * Skal beredskabet række ud til andre kommunale områder end børne- og ungeområdet, fx beskæftigelsesområdet? * Skal beredskabet henvende sig til foreningslivet, borgere, andre? * Hvem er afsender, og hvem er modtager? |  |
| Temaer og fokusområder  20 minutter | Beslut, hvad I vil lægge vægt på/hvilken retning I vil sætte for overgrebsområdet?  Tag fx udgangspunkt i nedenstående spørgsmål:   * Beredskabet skal beskrive kommunens arbejde med forebyggelse, opsporing og håndtering af sager om overgreb.  Er der nogle af disse temaer, der kalder på en særlig opmærksomhed? * Er der brug for et særligt fokus på andre temaer, fx psykisk vold, digitale overgreb, forebyggelse af overgreb? * Er der udfordringer i det tværfaglige samarbejde, som kalder på særlig opmærksomhed? * Mangler der sparringsmuligheder (eller oplysning om tilgængelige sparringsmuligheder)? * Mangler der tilbagemelding/information fra myndighedsafdelingen, når man har sendt en underretning? |  |
| Format  10 minutter | Overvej beredskabets format, herunder hvilket mandat I vil give dem, der arbejder med at skrive beredskabet? Tag fx udgangspunkt i nedenstående spørgsmål:   * Skal beredskabet være fyldigt/rumme så mange informationer/paratviden som muligt, eller skal der være henvisninger til andre dokumenter? * Er der brug for en pixiudgave? * Hvordan er sammenhængen til andre styringsdokumenter i kommunen (den sammenhængende børne- og ungepolitik, handleguider, tværfaglige samarbejdsmodeller m.m.) |  |
| **Pause 5 minutter** | | |
| **Trin 3**  40 minutter |  |  |
| Kommunikation  20 minutter | Ved at kommunikere bredt om den revideringsproces I sætter i gang, skaber I en mulighed/en platform for interesse, motivation og på sigt ejerskab i forhold til det færdige produkt – det kommunale beredskab.  Derfor er det vigtigt,at I allerede nu forholder jer til, hvem der skal informeres om den igangværende revidering af det kommunale beredskab.  Drøft, hvordan I vil kommunikere om revideringsprocessen?  Tag fx udgangspunkt i nedenstående spørgsmål:   * Hvordan kan I informere bredt om den proces, I sætter i gang? * Skal alle have samme information? * Hvilke formelle kommunikationskanaler kan anvendes? * Hvilke muligheder har I for at bruge uformelle kommunikationskanaler? * Hvilke forventninger har I til reaktioner på kommunikationen? * Er der reaktioner, I kan tage højde for på forhånd? |  |
| Involvering  20 minutter | Ved at involvere ’opad’ og ’nedad’ i organisationen skaber I en mulighed/en platform for at oparbejde interesse, motivation og på sigt ejerskab i forhold til det færdige produkt – det kommunale beredskab.  Derfor er det vigtigt,at I allerede nu forholder jer til, hvem der skal involveres i den igangværende revidering af det kommunale beredskab, herunder hvordan de skal involveres.  Drøft, hvem I vil involvere i revideringsprocessen?  Tag fx udgangspunkt i nedenstående spørgsmål:   * I hvilken grad skal det politiske niveau involveres? * Skal der være høringsrunder? * I hvilken grad vil I involvere ledere og medarbejdere i processen? * Hvordan skabes gennemsigtighed i forhold til behandling og prioritering af input? * Vil I arbejde med ambassadører/faglige fyrtårne/nøglepersoner? |  |
| **Trin 4**  10 minutter |  |  |
| Praktisk  10 minutter | Opsamling og beslutninger om rammerne for selve skriveprocessen.  Tag fx udgangspunkt i nedenstående spørgsmål:   * Hvem skal skrive beredskabet? * Hvem skal være medlem af skrive/arbejdsgruppen? * Hvornår og hvad skal chefgruppen involveres i undervejs? * Er der deadlines, der skal overholdes? * Er der en ramme for, hvad skrivegruppen kan beslutte? * Hvordan skal der kommunikeres, imens der arbejdes med beredskabet? * Hvem har ansvaret for denne kommunikation? |  |